Diari Oficial de la Generalitat Valenciana


Sumari del DOGV 6627, del 10-10-2011 (2011/10023)

ACORD de 7 d'octubre de 2011, del Consell, pel qual es ratifica la denúncia de l'acord entre la Generalitat i les organitzacions sindicals sobre permisos sindicals de caràcter institucional firmat el 19 de juny de 1995, i la del punt 6 de l'acord entre la Conselleria de Justícia i Administracions Públiques i les organitzacions sindicals sobre relacions laborals i drets sindicals del personal al servici de l'administració de justícia transferit a la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6627

Data del DOGV
:   10-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10312


Data del document
:   07-10-2011

Organisme emissor
:   Conselleria d'Hisenda i Administració Pública

Tipus de document
:   Acord

ACORD de 7 d'octubre de 2011, del Consell, pel qual es ratifica la denúncia de l'acord entre la Generalitat i les organitzacions sindicals sobre permisos sindicals de caràcter institucional firmat el 19 de juny de 1995, i la del punt 6 de l'acord entre la Conselleria de Justícia i Administracions Públiques i les organitzacions sindicals sobre relacions laborals i drets sindicals del personal al servici de l'administració de justícia transferit a la Generalitat. [2011/10260]  
  
El Consell, en la reunió del dia 7 d'octubre de 2011, va adoptar l'acord següent:  
El 19 de juny de 1995 la Generalitat i les organitzacions sindicals CC OO, UGT, CIS-CSIF i CEMSATSE van firmar un acord sobre permisos sindicals de caràcter institucional a les organitzacions sindicals amb representació en els àmbits sectorials que conformen el seu sector funcionarial i de personal laboral. L'acord sobre permisos sindicals de caràcter institucional va fixar uns criteris i una sèrie de permisos prenent com a referència els resultats dels processos d'eleccions sindicals realitzats durant 1994-1995 en l'àmbit de la Generalitat.  
Mitjançant acord de 30 de novembre de 2004, es va firmar, entre la Conselleria de Justícia i Administracions Públiques i les organitzacions sindicals presents en la Mesa Sectorial de Justícia de la Comunitat Valenciana, l'acord entre la Conselleria de Justícia i Administracions Públiques i les organitzacions sindicals sobre relacions laborals i drets sindicals del personal al servici de l'administració de justícia transferit a la Generalitat, en el punt de la qual 6 regula els alliberaments institucionals.  
El conseller d'Hisenda i Administració Pública va convocar la Mesa General de Negociació I, i va enviar l'ordre del dia previst a les organitzacions sindicals CC OO, UGT-PV, CSI-F, Intersindical Valenciana i FSES, en el qual consta, com a segon punt de l'ordre del dia referit, "Acord sobre permisos sindicals".   
El dia 6 de setembre de 2011 es va reunir la Mesa General de Negociació I, sent comunicat en la mateixa, a les organitzacions sindicals CC OO, UGT-PV, CSI-F, Intersindical Valenciana i FSES, les mesures que s'adoptaven i la denúncia consegüent de l'acord de 19 de juny de 1995, sobre permisos sindicals de caràcter institucional, i del punt 6 de l'acord entre la Conselleria de Justícia i Administracions Públiques i les organitzacions sindicals sobre relacions laborals i drets sindicals del personal al servici de l'administració de justícia transferit a la Generalitat.  
  
De conformitat amb l'article 38.10 de la Llei 7/2007, de 12 d'abril, de l'Estatut Bàsic de l'Empleat Públic (EBEP), es garantix el compliment dels pactes i acords, excepte quan excepcionalment i per causa greu d'interés públic derivada d'una alteració substancial de les circumstàncies econòmiques, els òrgans de govern de les administracions públiques suspenguen o modifiquen el compliment de pactes i acords ja firmats, en la mesura estrictament necessària per a salvaguardar l'interés públic.   
El Pla d'Ajust de la Generalitat inclou, entre les seues mesures, la supressió dels permisos sindicals de caràcter institucional existents.  
  
Per tot això, havent sigut informada la representació sindical, de conformitat amb el que disposa l'article 38.10 de l'EBEP, i a proposta del conseller d'Hisenda i Administració Pública, el Consell  
  
  
ACORDA  
  
Primer  
1. Ratificar la denúncia de l'acord entre la Generalitat i les organitzacions sindicals sobre permisos sindicals de caràcter institucional firmat el 19 de juny de 1995.  
2. Ratificar la denúncia del punt 6 de l'acord entre la Conselleria de Justícia i Administracions Públiques i les organitzacions sindicals sobre relacions laborals i drets sindicals del personal al servici de l'administració de justícia transferit a la Generalitat.  
  
Segon  
El present acord serà publicat en el Diari Oficial de la Comunitat Valenciana.  
  
Alacant, 7 d'octubre de 2011  
  
La vicepresidenta i secretària del Consell,  
PAULA SÁNCHEZ DE LEÓN GUARDIOLA